
ΤΕΥΧΟΣ ΔΕΥΤΕΡΟ Αρ. Φύλλου 577 

18 Μαΐου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση και συμπλήρωση διατάξεων της κοινής 
Υπουργικής απόφασης Φ. 12.1 /Β3/5708/97 «Ρύθμιση 
θεμάτων έκδοσης, διάθεσης, διακίνησης και κοστο¬ 
λόγησης Πανεπιστημιακών Συγγραμμάτων» (Β' 64). 1 

Άδεια κατοχής Β' θέσης (άρθρο 9 παρ. 3 του Ν. 


1835/89). 2 

Τροποποίηση Υπουργικών Αποφάσεων Κοστολόγη¬ 
σης Πανεπιστημιακών Συγγραμμάτων. 3 

Σύσταση Επιτροπής για την ανάδειξη του αρχαίου θε¬ 
άτρου των Φιλίππων. 4 


Προσδιορισμός της τεχνολογίας και της ηλικίας των 
φορτηγών αυτοκινήτων που εξαιρούνται των πε¬ 
ριορισμών κυκλοφορίας στις περιοχές των Νομαρ¬ 
χιακών Αυτοδιοικήσεων Αθήνας και Θεσσαλονίκης 5 
Συγχώνευση των ιδίων Ν. Π. «Δημοτικός Αθλητικός 
Οργανισμός Δήμου Περιστεριού» και «Αθλητικός 


Οργανισμός Δήμου Περιστερίου-Α.Ο.ΔΗ.Π.». 6 

Σύσταση Νομικού Προσώπου στο Δήμο Μυτιλήνης με 
την επωνυμία «ΠΑΙΔΙΚΟΙ ΚΑΙ ΒΡΕΦΟΝΗΠΙΑΚΟΙ 

ΣΤΑΘΜΟΙ ΔΗΜΟΥ ΜΥΤΙΛΗΝΗΣ». 7 

Σύσταση Νομικού Προσώπου στο Δήμο Μυτιλήνης με την 
επωνυμία «ΧΩΡΟΙ ΑΘΛΗΣΗΣ ΔΗΜΟΥ ΜΥΤΙΛΗΝΗΣ». 8 


ΑΠΟΦΑΣΕΙΣ 

Αριθ. Φ. 12.1/Β3/1307 (1) 

Τροποποίηση και συμπλήρωση διατάξεων της κοινής 
Υπουργικής απόφασης Φ.12.1/Β3/5708/97 «Ρύθμιση 
θεμάτων έκδοσης, διάθεσης, διακίνησης και κοστολό¬ 
γησης Πανεπιστημιακών Συγγραμμάτων» (Β' 64). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 23 του Ν. 1268/82 «για τη δομή και λει¬ 
τουργία των ΑΕΙ» (Α' 87). 


β) Του άρθρου 22 παρ. 3 του Ν. 2362/95 «Περί Δημοσί¬ 
ου Λογιστικού Ελέγχων και Δαπανών του Κράτους κ.λπ.» 
(Α' 247). 

γ) Του άρθρου 29Ατου Ν. 1558/85, όπως αυτό προστέ¬ 
θηκε με το άρθρο 27 του Ν. 2081/92 (Α' 154) και τροπο¬ 
ποιήθηκε με το άρθρο 1 του Ν. 2469/1997. 

δ) Της παρ. 26 του άρθρου 14 του Ν. 2817/2000 (Α' 
78) και της παρ. 6 του αρθρ. 6 του Ν. 2909/2001 (ΦΕΚ 
89Α). 

ε) Της αρ. Β3/1402/1984 «Έκδοση, διακίνηση και απο¬ 
ζημίωση των συγγραφέων διδακτικών βιβλίων των Α.Ε.Ι.» 
Υπουργικής απόφασης (Β' 159). 

στ) Την αριθ. 1039386/441/Α0006/21.4.2000 απόφαση 
του Πρωθυπουργού και Υπουργού Οικονομικών «Ανάθε¬ 
ση αρμοδιοτήτων Υπουργού Οικονομικών στους Υφυ¬ 
πουργούς Οικονομικών» (Β' 571). 

2. Το γεγονός ότι από τις διατάξεις της απόφασης αυ¬ 
τής προκαλείται για το οικονομικό έτος 2001 δαπάνη σε 
βάρος του Π ροϋπολογισμού των ΑΕΙ, η οποία δε θα υπερ- 
βεί το ποσό των 6.720.000.000 δραχμών και θα καλυφθεί 
από τις πιστώσεις του Προϋπολογισμού των οικείων ΑΕΙ, 
μετά από ισόποση επιχορήγηση του Προϋπολογισμού 
του ΥΠΕΠΟ, στον οποίο έγινε σχετική πρόβλεψη (Φ. 19- 
250 ΚΑΕ 1123), αποφασίζουμε: 

Άρθρο 1 

Οι παράγραφοι 2, 3, 9 και 10 της κοινής Υπουργικής 
απόφασης Φ.12.1/Β3/5708/97 «Ρύθμιση θεμάτων έκδο¬ 
σης, διάθεσης, διακίνησης και κοστολόγησης Πανεπιστη¬ 
μιακών Συγγραμμάτων» (Β' 64)που είχαν αντικατασταθεί 
ή προστεθεί με το άρθρο 1 και άρθρο 2 της Υπουργικής 
απόφασης Φ. 12.1 /Β3/1432/2000 (Β' 453), αντικαθίστα¬ 
νται ως ακολούθως: 

«2. Γ ιατα πανεπιστημιακά συγγράμματατου ελευθέρου 
εμπορίου που διανέμονται στους φοιτητές κατά το ακα¬ 
δημαϊκό έτος 2000-2001 ισχύουν τα εξής: 

α) Ως τιμή κοστολόγησης για τα συγγράμματα που εί¬ 
χαν διανεμηθεί κατάτο ακαδημαϊκό έτος 1999-2000 και εί¬ 
χαν κοστολογηθεί από την επιτροπή κοστολόγησης γιατο 
ίδιο έτος ισχύειη ίδια τιμή κοστολόγησης, όπως αυτή ανα- 
φέρεται στις οικείες Υπουργικές αποφάσεις, με την επι¬ 
φύλαξη των διατάξεων του εδαφίου (ε') της παραγράφου 
αυτής. 

































8406 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


β) Αυξάνεται κατά 6% και 3% αντίστοιχα η τιμή των συγ¬ 
γραμμάτων, που είχαν διανεμηθεί κατά το ακαδημαϊκό 
έτος 1997-98 και 1998-99 και είχαν κοστολογηθεί από την 
επιτροπή κοστολόγησης για την ίδια χρονική περίοδο 
ανεξάρτητα εάν διανεμήθηκαν ή όχι και κατά το ακαδη¬ 
μαϊκό έτος 1998-99 ή 1999-2000, με την επιφύλαξη των 
διατάξεων του εδαφίου (ε') της παραγράφου αυτής. 

γ) Όλα τα συγγράμματα που δεν εμπίπτουν στην περί¬ 
πτωση των εδαφίων (α') και (β') της παραγράφου αυτής 
κοστολογούνται από την επιτροπή κοστολόγησης πανε¬ 
πιστημιακών συγγραμμάτων. 

δ) Βελτιωμένες εκδόσεις των συγγραμμάτων των εδα¬ 
φίων (α') και (β') της παραγράφου αυτής με ποσοστό βελ¬ 
τίωσης τουλάχιστον 20% που βεβαιώνεται από σχετική 
γνωμοδότηση του οικείου Τομέα ως προς το ποσοστό 
βελτίωσης κοστολογούνται από την επιτροπή κοστολό¬ 
γησης πανεπιστημιακών συγγραμμάτων, εφόσον αυτό 
ζητηθεί με αίτηση του εκδότη. 

ε) Σε κάθε περίπτωση η τιμή κοστολόγησης των συγ¬ 
γραμμάτων δεν μπορεί να υπερβαίνει το 70% της τιμής 
τους στο ελεύθερο εμπόριο, όπως αυτή δηλώνεται με 
υπεύθυνη δήλωση του εκδότη ή επίσημο τιμοκατάλογο 
που φέρει ημερομηνία έκδοσης και υποβάλλεται με υπεύ¬ 
θυνη δήλωση του εκδότη. Στην περίπτωση που η τιμή 
ενός συγγράμματος των εδαφίων (α') και (β') της παρα¬ 
γράφου αυτής υπερβαίνει το 70% της τιμής του στο ελεύ¬ 
θερο εμπόριο, για το ακαδημαϊκό έτος 2000-2001 η τιμή 
του μειώνεται και ορίζεται στο 70% της τιμής του στο 
ελεύθερο εμπόριο. 

στ) Σε περίπτωση διανομής συγκεκριμένου πανεπιστη¬ 
μιακού συγγράμματος κατά το ίδιο ακαδημαϊκό έτος σε 
αριθμό αντιτύπων μεγαλύτεροτου χίλια (1000), η τιμή του 
όπως ορίζεται με τις ανωτέρω διατάξεις και δημοσιεύεται 
στο Φ. Ε. Κ. μειώνεται για τα επιπλέον αντίτυπα ως ακο¬ 
λούθως: 

-Για αριθμό αντιτύπων από 1001 έως 1500 η τιμή κοστο¬ 
λόγησης μειώνεται κατά 10% 

-Για αριθμό αντιτύπων από 1501 έως 2000 η τιμή κοστο¬ 
λόγησης μειώνεται κατά 20% 

-Για αριθμό αντιτύπων άνω των 2000 η τιμή κοστολόγη¬ 
σης μειώνεται κατά 30%. 

Σε κάθε περίπτωση απότις ανωτέρω, που οαριθμόςτων 
διανεμηθέντων συγγραμμάτων υπερβαίνει τα χίλια (1000) 
αντίτυπα, ο εκδότης υποχρεούται να υποβάλει στο Γ ρα¬ 
φείο Δημοσιευμάτων του οικείου Ιδρύματος υπεύθυνη 
δήλωση του Ν. 1599/86 για τον συνολικό αριθμό αντιτύ¬ 
πων, η οποία θα συνοδεύει τα υπόλοιπα δικαιολογητικά, 
που στέλνονται στην Οικονομική Υπηρεσία του οικείου 
Α.Ε.Ι. Η εκκαθάριση της δαπάνης πραγματοποιείται με 
βάση τις τιμές, που προκύπτουν σύμφωνα με τις ανωτέρω 
ρυθμίσεις». 

«3 . Αιτήσεις και δικαιολογητικά κοστολόγησης πανεπι¬ 
στημιακών συγγραμμάτων της προηγούμενης παραγρά¬ 
φου υποβάλλονται το αργότερο μέχρι 31.5.2001.» 

«9. α) Στη δωρεάν διανομή συγγραμμάτων δεν περι¬ 
λαμβάνονται: Άτλαντες, λεξικά και λευκώματα (εξαιρου- 
μένων των ατλάντων και λεξικών που αποτελούν διδακτι¬ 
κό υλικό ασχέτως εάν έχουν την μορφολογία άτλαντα ή 
λεξικού και αποτελούντο κύριο και μοναδικό σύγγραμμα 
στο συγκεκριμένο μάθημα, καθώς και των λευκωμάτων 
για τα τμήματα εικαστικών τεχνών και εικαστικών και 
εφαρμοσμένων τεχνών, εφ’ όσον αποτελούντο κύριο και 


μοναδικό σύγγραμμα στο συγκεκριμένο μάθημα), καθώς 
και διδακτορικές διατριβές, βιβλιογραφίες, μονογραφίες 
περιορισμένου αντικειμένου, άρθρα και λοιπά δημοσιεύ¬ 
ματα, κασέτες, ταινίες (νΐϋΕΟ κ.λ.π.), δισκέτες, Οϋ, ντο¬ 
σιέ εργασίας, παιχνίδια, εκδόσεις τέχνης (συλλογές εικό¬ 
νων, συλλογές σχεδίων κ.λ.π.), περιοδικά, εγκυκλοπαίδει¬ 
ες, πανδέκτες, ανακοινώσεις συνεδρίων, ανακοινώσεις 
συμποσίων, πρακτικά συνεδρίων ή ημερίδων, πρακτικά 
σεμιναρίων, συνεντεύξεις, και γενικά υλικό, που δεν μπο¬ 
ρεί να θεωρηθεί Πανεπιστημιακό διδακτικό σύγγραμμα. 

β) Ειδικά για τους φοιτητές του Τμήματος Ξένων Γλωσ¬ 
σών Μετάφρασης και Διερμηνείας του Ιονίου Πανεπιστη¬ 
μίου επιτρέπεται η διανομή λεξικών μονόγλωσσων και ει¬ 
δικών ορολογιών για τις δύο γλώσσες εργασίας τους κα¬ 
θώς και σε μία της επιλογής τους σύμφωνα με το 
πρόγραμμα σπουδών του Τμήματος. 

γ) Γιατους φοιτητές των Τμημάτων Μουσικών Σπουδών 
των Α.Ε.Ι, επιτρέπεται η διανομή ξενόγλωσσων βιβλίων 
(παρτιτούρες)». 

«ΙΟ.α) Πανεπιστημιακά συγγράμματα, τα οποία έχουν 
εκδοθεί (πρώτη εκτύπωση) και διανεμηθεί για πρώτη φο¬ 
ρά το ακαδημαϊκό έτος 1999-2000 με το σύστημα των συγ¬ 
γραφικών δικαιωμάτων θα συνεχίσουν και κατά το ακαδη¬ 
μαϊκό έτος 2000-2001 να διανέμονται με το ίδιο σύστημα. 

β) Πανεπιστημιακά συγγράμματα τα οποία εκδίδονται 
αποκλειστικά για τη δωρεάν διανομή στους φοιτητές και 
δεν διατίθενται στο ελεύθερο εμπόριο οι συγγραφείς αυ¬ 
τών κατά την υποβολή δικαιολογητικών για κοστολόγηση 
δεν υποχρεούνται να αναφέρουν στην υπεύθυνη δήλωση 
τιμή ελευθέρου εμπορίου, εφόσον δεν υπάρχει, και επο¬ 
μένως δεν ισχύει στην περίπτωση αυτή ο περιορισμός του 
εδαφίου (ε') της παραγράφου 2 του άρθρου 1 της παρού¬ 
σας απόφασης. Στην ίδια δήλωση ο συγγραφέας δηλώνει 
με ευθύνη του ότι το συγκεκριμένο σύγγραμμα δεν διατί¬ 
θεται στο ελεύθερο εμπόριο κατά το ίδιο ακαδημαϊκό 
έτος κοστολόγησης». 

Άρθρο 2 

Οιδιατάξειςτης Υπουργικής απόφασης Φ. 12.1 /Β3/5708/97 
«Ρύθμιση θεμάτων έκδοσης, διάθεσης, διακίνησης και κο¬ 
στολόγησης Πανεπιστημιακών συγγραμμάτων» (Β' 64), 
καθώς και οι διατάξεις της παρούσης απόφασης ισχύουν 
για το ακαδημαϊκό έτος 2000-2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μάίου 2001 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ ΕΥΘΥΜΙΟΥ 

-♦- 

Αριθ. Φ. 124/4/Β2.1423 (2) 

Άδεια κατοχής Β'θέσης (άρθρο 9 παρ. 3 του Ν. 1835/89). 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 13παρ. 4βτου Ν. 1268/82«Γιατη δομή 
και τη λειτουργία των Ανωτάτων Εκπαιδευτικών Ιδρυμά¬ 
των» όπως συμπληρώθηκε με την παρ. 6 του άρθρου 48 
τουΝ. 1404/83. 

2. Το αριθ. 459/2.11.83 Π.Δ. (ΦΕΚ 157/29.11.83 τ.Α'). 

3. Τοαριθ. 129/10.4.1991 Π.Δ. (ΦΕΚ52/11.4.91 τ.Α’). 

4. Τα αριθ. 14874/632/6/87, 11527/507/10.5.88 έγγρα¬ 
φα του Ελεγκτικού Συνεδρίου. 

5. Τις διατάξεις του άρθρου 9 τιαρ. 3 του Ν. 1835/89 
(ΦΕΚ 76/14.3.89 τ.Α'). 

6. Το αριθ. 6633/30.3.2001 έγγραφο του Ε.Π. Πολυτε¬ 
χνείου. 

7. Τις διατάξεις του άρθρου 28 τιαρ. 10 του Ν. 2083/ΦΕΚ 
159/21.9.92τ.Β'. 

8. Την αριθ. ΣΤ5/16/22.2.98 (ΦΕΚ284τ.Β' 24.3.98) από¬ 
φαση του Υπουργού Εθνικής Παιδείας και Θρησκευμά¬ 
των εκχώρησης δικαιώματος υπογραφής «Με εντολή 
Υπουργού» στον Ειδικό Γραμματέατου ΥΠ.Ε.Π.Θ.». 

9. Το άρθρο 3 παρ. 4 του Ν. 2530/97 (ΦΕΚ 218/τ.Α'/ 
23.10.97). 

10. Την από 13.2.2001 απόφαση της γενικής συνέλευ- 
σηςτου τμήματος Πολιτικών Μηχανικών του ΕΜΠ. 

11. Την από 9.3.2001 απόφαση 3 της Παν/κής Συγκλή¬ 
του του Ε.Μ.Π. 

12. Την από 9.6.2000 απόφαση 8 της Παν/κής Συγκλή¬ 
του του Ε.Μ.Π. 

13. Τις διατάξεις του άρθρου 9 παρ. 3 του Ν. 1835/89 
(ΦΕΚ 76/14.3.89) για χορήγηση άδειας με αναδρομική 
ισχύ, αποφασίζουμε: 

Παρέχουμε την άδεια στην Ευφροσύνη Καλκάνη, κα- 
θηγήτρια μερικής απασχόλησης του τμήματος Πολιτι¬ 
κών Μηχανικών του Ε. Μ. Πολυτεχνείου προκειμένου να 
κατέχει και τη θέση Στελέχους Γενικών Καθηκόντων 
(Βοηθού Δ/ντή Γενικής Επιθεώρησης) στη Δημόσια Επι¬ 
χείρηση Ηλεκτρισμού (ΔΕΗ) από 23.11.1997 μέχρι τις 
30.9.1998. 

Η άδεια ισχύει από την ημέρα ανάληψης των καθηκό¬ 
ντων της δεύτερης θέσης ή της έναρξης της δεύτερης 
απασχόλησης, εφόσον είγε προηγηθεί η υποβολή αίτη¬ 
ση ο χορήγησης της σχετικής άδειας, αλλιώς από την ημέ¬ 
ρα υποβολής της αίτησης. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 27 Απριλίου 2001 

Με εντολή Υπουργού 
Ο Ειδικός Γραμματέας 
ΔΙΟΝΥΣΗΣ ΚΛΑΔΗΣ 

-♦- 

Αριθ. Φ.12.1/Β3/1187 (3) 

Τροποποίηση Υπουργικών Αποφάσεων Κοστολόγησης 
Πανεπιστημιακών Συγγραμμάτων. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 23 του Νόμου 1268/1982 (ΦΕΚ 87/τ.Α/ 
16.7.1982). 

β) Του άρθρου 3 του Νόμου 2174/93(ΦΕΚ 210/τ.Α/ 
22.12.1993). 

γ) Του άρθρου 2 παράγραφος 3 του Νόμου 2233/94 
(ΦΕΚ 141 /τ.Α'/31 .8.1994). 

δ) Του άρθρου 43 παράγραφος 9 του Νόμου 2413/96 
(ΦΕΚ 124/τ.Α'/17.6.1996). 


ε) Του άρθρου 3 του Νόμου 2454/96 (ΦΕΚ 7/τ.Α'/ 
30.1.97). 

στ) Τ ου άρθρου 29 Α του Νόμου 1558/1985, όπως αυτό 
προσετέθη με το άρθρο 27 του Νόμου 2081/1992 (ΦΕΚ 
154/Α/1992). 

ζ) Της αριθμ. Φ. 141 /Β3/1402/1984 (ΦΕΚ 159/τ.Β'/ 
20.3.1984) υπουργικής απόφασης για την έκδοση και δια¬ 
κίνηση των διδακτικών βιβλίων των Α.Ε.Ι., όπως αυτή τρο¬ 
ποποιήθηκε μεταγενέστερα και εφαρμόζεται μέχρι σήμε¬ 
ρα. 

η) Τηςαριθμ. Φ.12.1/Β3/5477/1993 (ΦΕΚ951/Β/1993). 
θ) Της αριθμ.Φ12.1/Β3/52/1995 (ΦΕΚ3/Β/1995) υπουρ¬ 
γικής απόφασης. 

ι) Της αριθμ. Φ12.1/Β3/1138/1996 (ΦΕΚ 210/Β/1996) 
κοινής υπουργικής απόφασης. 

ια) Της αριθμ. Φ. 12.1 /Β3/5708π.ε./97 (ΦΕΚ 64/Β/1997) 
κοινής υπουργικής απόφασης. 

ιβ) Της αριθμ. Φ.12.1/Β3/4111/1997 (ΦΕΚ 1010/Β/97) 
κοινής υπουργικής απόφασης 
ιγ) Της αριθμ. Φ.12.1/Β3/4984/1998 (ΦΕΚ 1102/Β/98) 
κοινής Υπουργικής Απόφασης. 

ιδ) Της αριθ. Φ.12.1/Β3/1432/2000 (ΦΕΚ453/Β/200) κοι¬ 
νής Υπουργικής Απόφασης. 

ιε) Τηςαριθμ. ΣΤ 5/16/1998 Υπουργικής απόφασης: Με¬ 
ταβίβαση του δικαιώματος υπογραφής «Με εντολή 
υπουργού στο Γενικό Γραμματέα, στους Ειδικούς Γραμ¬ 
ματείς ... κ.λπ.» (ΦΕΚ 284/1998τ.Β') όπως αυτή συμπλη¬ 
ρώθηκε με την αριθμ. ΣΤ 5/32/1998 Υπουργική απόφαση 
(ΦΕΚ701/1998τ. Β'). 

2. Το με ημερομηνία 20.12.2000 Πρακτικό της Συνε¬ 
δρίασης του Διοικητικού Συμβουλίου της Ανωνύμου Εται¬ 
ρείας με την επωνυμία Ε. ΤΖΑΦΕΡΗ ΑΕ 

3. Την από 13.4.2001 αίτηση της εταιρείας Ε. ΤΖΑΦΕΡΗ 
Α. Ε. 

4. Το γεγονός ότι από τις διατάξεις της απόφασης αυ¬ 
τής δεν προκαλείται πρόσθετη δαπάνη πέραν αυτής που 
έχει ήδη προβλεφθεί στην απόφαση της ανωτέρου παρα¬ 
γράφου 1 ιβ του προοιμίου (Φ19.250,Κ.Α.Ε. 1123), απο¬ 
φασίζουμε: 

Τροποποιούμε την παρακάτω αναφερόμενη Υπουργική 
Απόφαση, ως προς το δικαιούχο των οικονομικών παρο¬ 
χών του συγγράμματος «ΒΥΖΑΝΤΙΝΗ ΑΙΣΘΗΤΙΚΗ» του 
συγγραφέα V. ΒΙΘΗΚΟν της εταιρείας Ε. ΤΖΑΦΕΡΗ Α.Ε. 
και ορίζουμε στο εξής ως δικαιούχο την ατομική επιχεί¬ 
ρηση με την επωνυμία «ΝΙΚΟΛΑΟΣ ΤΖΑΦΕΡΗΣ», καθώς 
και για οποιοδήποτε ποσό δεν έχει εξοφληθεί στον προη¬ 
γούμενο δικαιούχο, σύμφωνα με το Πρακτικό της 20ής 
Δεκεμβρίου 2000 της συνεδρίασης του Διοικητικού Συμ¬ 
βουλίου και την από 13.4.2001 αίτηση της της Ανωνύμου 
Εταιρείας με την επωνυμία Ε. ΤΖΑΦΕΡΗ Α.Ε. 

Α/Α Αρ Υπουργικής ΦΕΚ (τ.Β) στο οποίο Α/Α συγγραμμάτων Σελίδα 
Απόφασης δημοσιεύθηκεη Υ.Α. 

1 Β3/958/2000 713/Β/2000 179 9584 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Απριλίου 2001 

Με εντολή Υπουργού 
Ο Ειδικός Γ ραμματέας 
Πανεπιστημιακής Εκπαίδευσης 
ΔΙΟΝ. ΚΛΑΔΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΥΠ ΠΟ/ΔΙΟIΚ/Α3Φ.70/22233 (4) 

Σύσταση Επιτροπής για την ανάδειξη του αρχαίου θεά¬ 
τρου των Φιλίππων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη· 

1. Τις διατάξεις: 

α) Της παραγρ. 6 του άρθρου 30 του Ν. 2190/94 «Σύ¬ 
σταση ανεξάρτητης αρχής για την επιλογή προσωπικού 
και ρύθμιση θεμάτων διοίκηση ς» (ΦΕΚ 28/Α/94). 

β) Του άρθρου 27του Ν. 2081/92 (ΦΕΚ 154/Α/92), με το 
οποίο προστέθηκε άρθρο 29Α στο Ν. 1558/85 (ΦΕΚ 
137/Α/85), όπως τελικά αντικαταστάθηκε με το άρθρο 1 
του Ν. 2469/97 (ΦΕΚ38/Α/97). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

1. Συνιστάται στο Υπουργείο Πολιτισμού Επιτροπή για 
την ανάδειξη του αρχαίου θεάτρου των Φιλίππων, στην 
οποία μετέχουν επτά μέλη (7) μέλη, ως εξής: 

Ένας (1) Αρχιτέκτονας- Αναστηλωτής Καθηγητής Πα¬ 
νεπιστημίου του Τμήματος Αρχιτεκτόνων, ένας (1) Καθη¬ 
γητής Πανεπιστημίου του Τμήματος Πολιτικών Επιστη¬ 
μών, τρεις (3) Αρχαιολόγοι, ένας (1) Αρχιτέκτονας και 
ένας (1) Χημικός Μηχανικός. 

2. Έργο της Επιτροπής είναι η ανάδειξη του αρχαίου θε¬ 
άτρου των Φιλίππων, καθώς και η αναλυτική μελέτη και 
δημοσίευση της υπάρχουσας κατάστασης του μνημείου. 

3. Ο Πρόεδρος, τα μέλη και ο Γραμματέας της Επιτρο¬ 
πής, ορίζονται με απόφαση του Υπουργού Πολιτισμού ή 
του εξουσιοδοτουμένου προς τούτο οργάνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μάί'ου 2001 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. 25543/1207 (5) 

Προσδιορισμός της τεχνολογίας και της ηλικίας των φορ¬ 
τηγών αυτοκινήτων που εξαιρούνται των περιορισμών 
κυκλοφορίας στις περιοχές των Νομαρχιακών Αυτοδι¬ 
οικήσεων Αθήνας και Θεσσαλονίκης 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ - ΜΕΤΑΦΟΡΩΝ ΚΑΙ 
ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Της περίπτωσης (α) της παραγράφου 1 του Ν. 
1108/1980 (Α'304), όπως αυτή αντικαταστάθηκε με το άρ¬ 
θρο 26, του Ν. 1959/1991 (Α' 123). 

β) Της παραγράφου 1, του άρθρου Ιδ,τουΝ. 2867/2000 
(Α' 273). 

γ) Του άρθρου 4 του Ν. 2682/1998 «Διαρρυθμίσεις στη 
φορολογία των αυτοκινήτων οχημάτων και άλλες διατά¬ 
ξεις» (Α' 16), όπως ισχύει. 

δ) Του άρθρου 29Ατου Ν. 1558/1985 «Κυβέρνηση και 
Κυβερνητικά όργανα» (Α' 137), όπως αυτό προστέθηκε με 
το άρθρο 27 του Ν. 2081/1992 (Α' 154) και αντικαταστά- 
θηκε με το άρθρο 1,παρ2ατου Ν. 2469/1997 (Α'38). 


ε) Της αριθμ 31949/2725/1998 απόφασης (Β' 338), 
όπως ισχύει. 

στ) Της αριθμ Β-27660/712/1992 απόφασης (Β' 519), 
όπως ισχύει. 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Άρθρο 1 

Σκοπός - πεδίο εφαρμογής 

1. Ιδιοκτήτες φορτηγών αυτοκινήτων ιδιωτικής χρήσης 
μικτού βάρους κάτω των τεσσάρων χιλιάδων (4.000) χι- 
λιογράμμων, που κατέχουν άδεια παραγωγού ή και πω- 
λητή λαϊκών αγορών και μεταφέρουν προϊόντα για πώλη¬ 
ση στις λαϊκές αγορές, εξαιρούνται των περιορισμών κυ¬ 
κλοφορίας, στις περιοχές των Νομαρχιακών 
Αυτοδιοικήσεων Αθήνας και Θεσσαλονίκης, που καθορί¬ 
στηκαν με τις διατάξεις της περίπτωσης (α)τηςπαρ. 1 του 
Ν. 1108/1980 (Α' 304), όπως ισχύει, εφόσον τα φορτηγά 
αυτοκίνητά τους ικανοποιούν τις προϋποθέσεις τεχνολο¬ 
γίας και ηλικίας που προσδιορίζονται στα άρθρα 2 και 3. 

Άρθρο 2 

Προσδιορισμός της τεχνολογίας 
των φορτηγών αυτοκινήτων 

1. Φορτηγά αυτοκίνητα, που τέθηκαν ή θατεθούν σε κυ¬ 
κλοφορία, εντός τριών (3) μηνών από την ημερομηνία θέ¬ 
σης σε ισχύ της παρούσας απόφασης, πρέπει να πληρούν 
εκ κατασκευής τις προδιαγραφές των οδηγιών 
93/59/ΕΟΚή 91/542/ΕΟΚ, φάση Α', ή μεταγενέστερων. 

2. Φορτηγά αυτοκίνητα, που θα τεθούν σε κυκλοφορία 
μετά την παρέλευση τριών (3) μηνών από την ημερομηνία 
θέσης σε ισχύ της παρούσας απόφασης, πρέπει να πλη¬ 
ρούν εκ κατασκευής τις προδιαγραφές των οδηγιών 
96/69/ΕΚ ή 91/542/ΕΟΚ, φάση Β', ή μεταγενέστερων. 

3. Πιστοποίηση της τεχνολογίας: Η πιστοποίηση της 
συμμόρφωσης των φορτηγών αυτοκινήτων προς τις προ- 
αναφερόμενες κοινοτικές, περί εκπομπών καυσαερίων, 
οδηγίες γίνεται με βάση τα στοιχεία και λοιπά παραστατι¬ 
κά που υποβάλλονται, ως προαπαιτούμενα δικαιολογητι- 
κά, για την ταξινόμηση του οχήματος. 

Άρθρο 3 

Προσδιορισμός της ηλικίας των φορτηγών αυτοκινήτων 

1. Φορτηγά αυτοκίνητα που πληρούντα κριτήρια τεχνο¬ 
λογίας του προηγούμενου άρθρου, εξαιρούνται των πε¬ 
ριορισμών κυκλοφορίας για χρονικό διάστημα εννέα (9) 
ετών από την ημερομηνία που τέθηκαν σε πρώτη κυκλο¬ 
φορία στη Χώρα μας ή στο εξωτερικό. 

2. Προκειμένου για φορτηγά αυτοκίνητα που τέθηκαν ή 
θα τεθούν για πρώτη φορά σε κυκλοφορία στη Χώρα μας 
ως μεταχειρισμένα καιτο έτος πρώτης κυκλοφορίας τους 
δεν απορρέει από την ξένη άδεια κυκλοφορίας τους, θε¬ 
ωρείται ότι κυκλοφόρησαν το πρώτον στο εξωτερικό πέ¬ 
ντε (5) έτη πριν την ημερομηνία θέσης σε πρώτη κυκλο¬ 
φορία στη Χώρα μας. 

Άρθρο 4 

Χορήγηση σημειώματος για την εξαίρεση 
από τους περιορισμούς κυκλοφορίας 

1. Ιδιοκτήτης φορτηγού αυτοκινήτου ιδιωτικής χρήσης, 
κάτοχος αδείας παραγωγού ή και πωλητού λαϊκών αγορών, 

που ικανοποιείτο κριτήριατεχνολογίας καιηλικίαςπου ανα- 
φέρονται στα προηγούμενα άρθρα 2 και 3, εφοδιάζεται με 
σημείωμα που χορηγείται, ύστερα από αίτησή του, από την 
αρμόδια για την ταξινόμηση του φορτηγού αυτοκινήτου 
Υπηρεσία Μεταφορών & Επικοινωνιών της Νομαρχιακής 
Αυτοδιοίκησης. Στο σημείωμα αναγράφονται: 

α) Τα στοιχεία του οχήματος (αριθμός κυκλοφορίας, 
εργοστάσιο κατασκευής, εργοστασιακός τύπος, μικτό 
βάρος). 

β) Τα στοιχεία του κατόχου του 

γ) Η φράση «το όχημα ικανοποιεί τις προϋποθέσεις τε¬ 
χνολογίας και ηλικίας της απόφασης (αναγράφεται ο 
αριθμός της παρούσας απόφασης) και εξαιρείται των πε¬ 
ριορισμών κυκλοφορίας στις περιοχές των Ν. Α Αθήνας 
και Θεσσαλονίκης, που καθορίστηκαν με τις διατάξειςτης 
περίπτωσης (α) της παρ. 1 του Ν. 1108/1980 (Α' 304), 
όπως ισχύει, μόνον εφόσον μεταφέρονται με αυτό προϊό¬ 
ντα για πώληση στις λαϊκές αγορές». 

δ) Η χρονική διάρκεια ισχύος του σημειώματος. 

2. Για τη χορήγηση του σημειώματος, πρέπει απαραίτη¬ 
τα να επιδεικνύεται και η σχετική άδεια παραγωγού ή και 
πωλητού λαϊκών αγορών, που χορηγείται απάτην αρμόδια 
Υπηρεσία ή φορέα, η οποία θα πρέπει να είναι ισχύουσα. 

3. Η χρονική διάρκεια ισχύος του σημειώματος που χο¬ 
ρηγείται, καθορίζεται με βάση τα οριζόμενα στο προη¬ 
γούμενο άρθρο 3 και δεν μπορεί να είναι μεγαλύτερη από 
τη χρονική διάρκεια ισχύος της άδειας του παραγωγού ή 
και πωλητή λαϊκών αγορών. 

4. Το σημείωμα αυτό επιδεικνύεται από τους δικαιού¬ 
χους στα αρμόδια ελεγκτικά όργανα, κατά το διενεργού- 
μενο έλεγχο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Απριλίου 2001 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΚΩΣΤΑΣ ΛΑΛΙΩΤΗΣ ΧΡΙΣΤΟΣ ΒΕΡΕΛΗΣ 

-♦- 

Αριθ. 20803 (6) 

Συγχώνευση των Ν. Π. «Δημοτικός Αθλητικός Οργανι¬ 
σμός Δήμου Περιστεριού» και «Αθλητικός Οργανι¬ 
σμός Δήμου Περιστερίου-Α.Ο.ΔΗ.Π.». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Την αριθμ. 16758/11.8.1986 απόφαση της Νομαρχίας 
Δυτ.Αττικής που αφορά τη σύσταση στο Δήμο Περιστερι¬ 
ού ιδίου Νομικού προσώπου με το όνομα «Αθλητικό Κέ¬ 
ντρο Δήμου Περιστεριού Αττικής» και δημοσιεύθηκε στο 
Φ.Ε.Κ. 650/30.9.1986 τ.Β' όπως μεταγενέστερα τροπο¬ 
ποιήθηκε με τις υπ’ αριθμ. 22412/23.11.1987, 16567/3.8. 
1992 αποφάσεις της Νομαρχίας Δυτ. Αττικής, που δημο- 
σιεύθηκαν αντίστοιχα στα Φ.Ε.Κ. 763/31.12.1987 τ.Β' και 
541/27.12.1992 τ.Β' και με την υπ’ αριθμ. 57629/7.1.2000 
απόφαση του Γ ενικού Γ ραμματέα Περιφέρειας Αττικής 
που δημοσιεύθηκε στο Φ.Ε.Κ. 33/20.1.2000 τ.Β'. 

2. Την αριθμ. 20845+20844/5.4.2001 απόφαση του Γε¬ 
νικού Γ ραμματέα Περιφέρειας Αττικής που αφορά την 


προσαρμογή των συστατικών πράξεων του Ν.Π. με το 
όνομα «Εθνικό Αθλητικό Κέντρο Περιστεριού “Ο 
ΗΦΑΙΣΤΟΣ” &του Ν.Π. «Δημοτικό Γυμναστήριο Περιστε¬ 
ριού» στις διατάξεις του Δ.Κ.Κ. καθώς και την σύσταση 
ιδίου Ν.Π. στο Δήμο Περιστεριού με το όνομα «Δημοτικός 
Αθλητικός Οργανισμός Δήμου Περιστεριού» το οποίο πε¬ 
ριλαμβάνει τα δύο ανωτέρω Ν.Π. 

3. Τιςδιατάξειςτου άρθρου 203του Π.Δ. 410/95 (Δ.Κ.Κ.) 

4. Τις αριθμ. 444 & 446/2001 αποφάσεις του Δημοτικού 
Συμβουλίου του Δήμου Περιστεριού για συγχώνευση των 
Ν.Π. «Δημοτικός Αθλητικός Οργανισμός Δήμου Περιστε¬ 
ριού» & «Αθλητικό Οργανισμό Δήμου Περιστεριού - 
Α.Ο.ΔΗ.Π.», αποφασίζουμε: 

1. Συστήνουμε στο ΔΗΜΟ ΠΕΡΙΣΤΕΡΙΟΥτου Νομού Ατ¬ 
τικής Νομικό πρόσωπο με το όνομα «Αθλητικός Οργανι¬ 
σμός Δήμου Περιστεριού - Α.Ο.ΔΗ.Π.» το οποίο διέπεται 
απότις διατάξειςτου άρθρου 203του Π.Δ. 410/95 (Δ.Κ.Κ.) 
και περιλαμβάνει τα Ν.Π. «Δημοτικός Αθλητικός Οργανι¬ 
σμός Δήμου Περιστεριού» & «Αθλητικός Οργανισμός Δή¬ 
μου Περιστεριού -Α.Ο.ΔΗ.Π.» 

2. ΣΚΟΠΟΣ ΤΟΥ ΝΟΜΙΚΟΥ ΠΡΟΣΩΠΟΥ ΕΙΝΑΙ: 

Α) Η καλλιέργεια του αθλητικού πνεύματος σε όλους 
τους Δημότες και ιδιαίτερα στους νέους του Δήμου Περι¬ 
στεριού, και ο συντονισμός των ενεργειών και εκδηλώσε¬ 
ων, των φιλάθλων των τοπικών συλλογικών φορέων για 
την ανάπτυξη και την πρόοδο του αθλητισμού στο Δήμο 
Περιστεριού. 

Β) Η διοίκηση, εποπτεία, διαχείριση, λειτουργία και 
συντήρηση των αθλητικών κέντρων και γυμναστηρίων, 
χώρων αθλοπαιδιών και γυμναστικής του Δήμου Περι¬ 
στεριού που υφίσταται και όσων δημιουργηθούν ή πε¬ 
ριέλθουν σε αυτόν, καθ’ οποιονδήποτε τρόπο (αγορά, 
παραχώρηση κ.λ.π.) για ελεύθερη και οργανωμένη άθλη¬ 
ση έτσι που να αντιμετωπίζονται οι αυξανόμενες ανά¬ 
γκες για άθληση και άσκηση των κατοίκων του Δήμου και 
ιδιαίτερα των νέων. 

Γ) Η εκπόνηση και υλοποίηση προγραμμάτων Μαζικής 
Άθλησης -Άσκησης για όλους (Ελεύθερης και Οργανω¬ 
μένης) και αγωνιστικού αθλητισμού για την ικανοποίηση 
ιδιαιτέρων αναγκών και ενδιαφερόντων των πολιτών του 
Δήμου Περιστεριού. 

Δ) Η συνδυασμένη ανάπτυξη των σωματικών και ψυχι¬ 
κών ιδιοτήτων, με την καλλιέργεια και ανάδειξη των πολι¬ 
τιστικών αξιών του αθλητισμού, του φιλάθλου αγωνιστι¬ 
κού πνεύματος και των ιδανικών του αθλητισμού. 

Ε) Η υποβοήθηση ανάπτυξης και σχολικού αθλητισμού 
σε συνεργασία με τους φορείς της παιδείας, τους μαθη¬ 
τές και τους γονείς. 

ΣΤ) Η επίτευξη των σκοπών του Αθλητικού Οργανισμού 
(Α.Ο.ΔΗ.Π.) πραγματοποιείται με την καλλιέργεια και 
ανάπτυξη των αθλημάτων του Ολυμπιακού Προγράμμα¬ 
τος και αθλημάτων αναγνωρισμένων από Διεθνείς αθλη¬ 
τικές Ομοσπονδίες και τη μέριμνα των λειτουργούντων 
παρακάτω τμημάτων: 1 .Τμήμα Κλασσικού αθλητισμού, 2. 
Τμήμα Καλαθοσφαίρισης και Πετοσφαίρισης, 3. Τμήμα 
χειροσφαίρισης - τένις, 4. Τμήμα Επιτραπέζιας Αντισφαί¬ 
ρισης - Πινγκ-Πονγκ, 5. Τμήμα Ενόργανης Γυμναστικής, 
6. Τμήμα Ρυθμικής Γ υμναστικής, 7. Τμήμα Ελεύθερης και 
Ελληνορωμαϊκής Πάλης, 8. Τμήμα κολύμβησης, 9. Τμήμα 
Ποδοσφαίρισης, 10. Τμήμα Ελληνικών Παραδοσιακών 

Χορών και των όποιων άλλων χρειαστεί να δημιουργη- 
θούν στο μέλλον με απόφαση του Διοικητικού Συμβουλί¬ 
ου. 

3. ΠΕΡΙΟΥΣΙΑ ΤΟΥ ΝΟΜΙΚΟΥ ΠΡΟΣΩΠΟΥ ΕΙΝΑΙ : 

Η μεταβιβασθείσα χωρίς αντάλλαγμα, κατά τις διατά¬ 
ξεις του άρθρου 14 του Ν. 2880/2001, κυριότητα και κά¬ 
θε άλλο εμπράγματο δικαίωμα επί κινητών και ακινήτων 
του Δημοσίου τα οποία χρησιμοποιούνται από το 
Ν.Π.Δ.Δ. για την εκπλήρωση του σκοπού του με την επι¬ 
φύλαξη των περί κληρονομιών, κληροδοσιών και δωρεών 
διατάξεων. 

4. ΠΟΡΟΙ ΤΟΥ ΝΟΜΙΚΟΥ ΠΡΟΣΩΠΟΥ ΕΙΝΑΙ: 

α) Από τις πιστώσεις του άρθρου 25 του Ν. 1828/1989 
του προϋπολογισμού του Υπουργείου Εσωτερικών, Δη¬ 
μόσιας Διοίκησης και Αποκέντρωσης, καλύπτονται στο 
εξής και οι δαπάνες λειτουργίας και συντήρησης του 
ανωτέρω Νομικού Προσώπου, καθώς και οι δαπάνες μι¬ 
σθοδοσίας του προσωπικού του. Οι εν λόγω πιστώσεις 
ενισχύονται με τα ποσά της επιχορήγησης που έχουν 
προβλεφθεί στον προϋπολογισμό της Γενικής Γραμμα- 
τείας Αθλητισμού του Υπουργείου Πολιτισμού για το 
σκοπό αυτό. 

Με Απόφαση του Υπουργού Εσωτερικών, Δημόσιας Δι¬ 
οίκησης και Αποκέντρωσης, που λαμβάνεται μετά από 
γνώμη της ΚΕΔΚΕ, οι ανωτέρω πιστώσεις κατανέμονται 
για την κατ’ έτος υποχρεωτική επιχορήγηση των δήμων 
και κοινοτήτων, στην εποπτεία των οποίων υπήχθησαν τα 
πρώην Εθνικά Γυμναστήρια, Εθνικά Στάδια και Εθνικά 
Αθλητικά Κέντρα. 

β) Επιχορηγήσεις και κάθε είδους παροχή από το Κρά¬ 
τος ή από οποιοδήποτε άλλο οργανισμό, Νομικό ή Φυσι¬ 
κό Πρόσωπο, είτε απευθείας προς το Νομικό Πρόσωπο 
είτε προς το Δήμο για λογαριασμό του. 

γ) Η Ετήσια επιχορήγηση του Δήμου ΠΕΡΙΣΤΕΡΙΟΥ. 

δ) Κάθε είδους προσφορές, δωρεές κληρονομιές και 
κληροδοσίες. 

ε) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών 

στ) Πρόσοδοι από την υπηρεσία του 

ζ) Έκτακτες επιχορηγήσεις του Δήμου ΠΕΡΙΣΤΕΡΙΟΥ 
προς το Νομικό Πρόσωπο. 

- Το Νομικό Πρόσωπο εκπροσωπείται στα δικαστήρια 
και σε κάθε δημόσια Αρχή από τον Πρόεδρο του Δ.Σ. και 
όταν αυτός απουσιάζει ή κωλύεται, από τον Αντιπρόεδρο. 

- Κάλυψη δαπάνης 

1. Από τις διατάξεις της Απόφασης αυτής προκαλείται 
δαπάνη σε βάρος του προϋπολογισμού του Δήμου ΠΕ¬ 
ΡΙΣΤΕΡΙΟΥ, ύψους 550.000.000 δρχ.για το οικονομικό 
έτος 2001. 

2. Για την ανωτέρω δαπάνη έχει εγγράφει πίστωση 
στον προϋπολογισμό οικ. έτους 2001 του Δήμου Περι¬ 
στεριού ύψους 550.000.000 δρχ. σε βάρος του Κ.Α. 
21/211.9β. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Απριλίου 2001 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 


Αριθμ. 3533 (7) 

Σύσταση Νομικού Προσώπου στο Δήμο Μυτιλήνης με την 
επωνυμία «ΠΑΙΔΙΚΟΙ ΚΑΙ ΒΡΕΦΟΝΗΠΙΑΚΟΙ ΣΤΑΘΜΟΙ 
ΔΗΜΟΥ ΜΥΤΙΛΗΝΗΣ». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 42 του Ν. 2218/1994 όπως 
συμπληρώθηκαν με τις όμοιες της παρ. 58 του άρθρου 8 
του Ν. 2307/1997. 

2. Τις διατάξεις του άρθρου 203 του Π.Δ.410/1995 «Κω¬ 
δικοποίηση σε ενιαίο κείμενο Νόμου με τίτλο ΔΗΜΟΤΙ¬ 
ΚΟΣ και ΚΟΙΝΟΤΙΚΟΣ ΚΩΔΙΚΑΣ των ισχυουσών διατάξε¬ 
ων του Δ.Κ.Κ. όπως τροποποιήθηκε και συμπληρώθηκε. 

3. Τις διατάξεις του άρθρου 12 του Ν.2880/30.1.01 με 
τις οποίες αντικαθίσταται το άρθρο 26 του Π.Δ. 410/1995, 
σύμφωνα με το οποίο από 30.1.2001 υπάγονται στην επο¬ 
πτεία των Δήμων και των Κοινοτήτων οι Κρατικοί Παιδικοί 
και Βρεφονηπιακοί Σταθμοί που ιδρύθηκαν σύμφωνα με 
τις διατάξεις του από 2.11.1935 Α.Ν. και λειτουργούν εφε¬ 
ξής ως Δημοτικά και Κοινοτικά Ν.Π. του άρθρου 203 του 
Π.Δ. 410/95. 

4. Το άρθρο 1 του Ν. 2503/97. 

5. την αριθμ. 206/26.3.2001 απόφαση του Δημοτικού 
Συμβουλίου Μυτιλήνης με την οποία συστήνεται δημοτι¬ 
κό νομικό πρόσωπο με τη επωνυμία «ΠΑΙΔΙΚΟΙ ΒΡΕΦΟ¬ 
ΝΗΠΙΑΚΟΙ ΣΤΑΘΜΟΙ ΔΗΜΟΥ ΜΥΤΙΛΗΝΗΣ», αποφασί¬ 
ζουμε: 

1. Συνιστάται στο Δήμο Μυτιλήνης Νομού Λέσβου Νομι¬ 
κό Πρόσωπο Δημοσίου Δικαίου μετηνεπωνυμία«ΠΑΙΔΙΚΟΙ 
ΚΑΙ ΒΡΕΦΟΝΗΠΙΑΚΟΙ ΣΤΑΘΜΟΙ ΔΗΜΟΥ ΜΥΤΙΛΗΝΗΣ» 
στο οποίο συγχωνεύονται οι πρώην Α', Β', Γ Κρατικοί Παι¬ 
δικοί Σταθμοί Μυτιλήνης καθώς και ο Κρατικός Παιδικός 
Σταθμός του Δημοτικού Διαμερίσματος Παμφίλων. 

2. ΣΚΟΠΟΣ 

Σκοπόςτου Νομικού Προσώπου είναιη καθημερινή φύ¬ 
λαξη, φροντίδα, ημερήσια διατροφή, διαπαιδαγώγηση 
και ψυχαγωγία νηπίων και βρεφών εργαζομένων γονιών, 
οικονομικά αδύνατων οικογενειών, προτιμώμενων εκεί¬ 
νων που έχουν ανάγκη φροντίδας από διάφορα κοινωνικά 
αίτια (όπως λ.χ. παιδιά ορφανά από δύο ή ένα γονείς, παι¬ 
διά άγαμων μητέρων, διαζευγμένων ή σε διάσταση γονέ¬ 
ων, παιδιά που προέρχονται από γονείς με σωματική ή 
πνευματική αναπηρία, πολύτεκνων οικογενειών κ.τ.λ.). 

Η πολύπλευρη νοητική, συναισθηματική, κοινωνική, ψυ¬ 
χοσωματική ανάπτυξη των παιδιών, η προπαρασκευή 
τους για τη φυσική μετάβασή τους από την οικογενειακή 
ζωή στο σχολικό περιβάλλον. 

3. -ΔΙΟΙΚΗΣΗ 

Το Νομικό Πρόσωπο διοικείται από 11 μελές Διοικητικό 
Συμβούλιο αποτελούμενο από: 

α) Τον εκάστοτε Δήμαρχο ως Πρόεδρο ή άλλο μέλος αι¬ 
ρετό ή μη που ορίζεται από το Δημοτικό Συμβούλιο. 

β) Επτά Δημοτικούς Συμβούλους. 

γ) Δύο κατοίκους του Δήμου εκ των οποίων ο ένας εκ¬ 
πρόσωπος των γονέων παιδιών που φιλοξενούνται στο 
Νομικό Πρόσωπο και ο άλλος θα είναι Κοινωνικός Λει¬ 
τουργός ή Νηπιαγωγός ή υπάλληλος του Υπουργείου 
Υγείας Πρόνοιας. 

δ) Έναν εκπρόσωπο των εργαζομένων στο Νομικό πρό¬ 
σωπο. 

4. - Η θητεία του πρώτου Δ.Σ. λήγει με την λήξη της πα¬ 
ρούσας Δημοτικής Αρχής. Η θητεία των μελών του Δ.Σ. 
ακολουθεί την Δημοτική περίοδο. 

Το Δ.Σ. εκλέγει από τα μέλη του τον Αντιπρόεδρο καιτον 
Γραμματέα αυτού. Δύναται επίσης να συστήνει Επιτρο¬ 
πές, ή άλλες θέσεις στις οποίες μπορεί να συμμετέχουν 
και ιδιώτες εθελοντές που δεν είναι μέλη του με σκοπό την 
καλύτερη επιδίωξη του σκοπού του παρόντος Ν.Π.Δ.Δ. 

5. -ΠΕΡΙΟΥΣΙΑ 

α) Η κυριότητα και κάθε άλλο εμπράγματο δικαιωμάτων 
κινητών και ακίνητων του Δημοσίου τα οποία χρησιμοποι¬ 
ούνται από τα ανωτέρω νομικά πρόσωπα για την εκπλή¬ 
ρωση του σκοπού τους, μεταβιβάζεται στο παρόν νομικό 
πρόσωπο Δ.Δ. χωρίς αντάλλαγμα με την επιφύλαξη των 
περί κληρονομικών -κληροδοσιών και δωρεάν διατάξεων. 
(Εφαρμόζονται οι διατάξεις του άρθρου 26 παράγραφος 
2 του Ν. 2880/30.01.2001 σύμφωνα με τις οποίες μέχρι 
30.04.2001, το Δ.Σ. του Νομικού Προσώπου διενεργεί 
απογραφή όλων των κινητών και ακινήτων. Η έκθεση απο- 
γραφής εγκρίνεται με πράξη του Γεν. Γραμματέα της Πε¬ 
ριφέρειας και καταχωρείται ατελώς στα οικεία βιβλία με¬ 
ταγραφών του αρμοδίου υποθηκοφυλακείου, (άρθρο 9 
του Β. Δ 533/63 ΦΕΚ 147 Α'). 

β) Όσατυχόνπεριουσιακά στοιχεία στο μέλλον θα αφιε¬ 
ρωθούν στο Νομικό Πρόσωπο. 

6. - Οι Πόροιτου Νομικού Προσώπου. 

α) Οι πιστώσεις του άρθρου 25 του Ν1828/89του προϋπολο¬ 
γισμού του Υπουργείου Εσωτερικών Δημοσίας Διοίκησης και 
Αποκέντρωσης καθώς και τα ποσά που έχουν προβλεφθεί στον 
προϋπολογισμό του Υπουργείου Υγείας και Πρόνοιας στους 
προϋπολογισμούς των Περιφερειών. 

β) Η επιχορήγησητουΔήμου, η οποίαπροςτο παρόν δεν μπο¬ 
ρεί να προβλεφθεί. 

γ) Κάθε είδους εισφορές δωρεές, κληρονομιές κληροδοσίες. 

δ) Πρόσοδοι από την ίδια αυτού περιουσία ως και κάθε 
άλλοι νόμιμοι πρόσοδοι. 

ε) Το Δ.Σ. του Νομικού Προσώπου, δύναται να επιβάλ¬ 
λει μηνιαία οικονομική εισφορά (τροφεία) στις οικογένει¬ 
ες των φίλο ξένο υμένων παιδιών μετά από πλήρως τεκμη¬ 
ριωμένη απόφαση σύμφωνη με τον κοινωνικό χαρακτήρα 
των παρεχομένων υπηρεσιών και σύμφωνη γνώμη του 
Δημοτικού Συμβουλίου. 

7. - Κανονισμός Λειτουργίας - Ο.Ε.Υ Με απόφαση του 
Δημοτικού Συμβουλίου, ύστερα από απόφαση του Δ.Σ. 
του Νομικού Προσώπου, καθορίζεται κατά τα οριζόμενα 
στην παράγραφο 3 του άρθρου 198 του Π.Δ. 410/1995, ο 
κανονισμός λειτουργίας του ανωτέρου Νομικού Προσώ¬ 
που, με βάση πρότυπο κανονισμό λειτουργίας που θα εκ- 
δοθεί με ΚΥΑ των Υπουργών Εσωτ. ΑΛΑ. και Υγείας Πρό¬ 
νοιας, ο οποίος εγκρίνεται με απόφαση του Γεν. γραμμα¬ 
τέα της Περιφέρειας και δημοσιεύεται στην εφημερίδα 
της Κυβερνήσεως. 

Μέχρι την σύνταξη νέου κανονισμού λειτουργίας, τα 
ανωτέρω Νομικά Πρόσωπα εξακολουθούν να λειτουρ¬ 
γούν σύμφωνα με τους υφιστάμενους κανονισμούς. Με 
απόφαση του Δ.Σ. του Νομικού Προσώπου κατά τα ορι¬ 
ζόμενα στην παράγραφο 3 του άρθρου 198 του Π.Δ. 
410/1995 εκδίδεται μέχρι τις 30.7.2001 ο Ο.Ε.Υ. ο οποίος 
μετά την γνωμοδότηση του Δημοτικού Συμβουλίου υπο¬ 
βάλλεται για έγκριση στο Γεν. Γραμματέα Περιφέρειας 
και δημοσιεύεται στην εφημερίδα της Κυβερνήσεως. 

8. - Το Νομικό Πρόσωπο εκπροσωπείται στα δικαστήρια 


και σε κάθε άλλη δημόσια αρχή από τον Πρόεδρο του Δ.Σ. 
και όταν αυτός απουσιάζει ή κωλύεται από τον Αντιπρόεδρο. 

9.- Σε περίπτωση κατάργησηςτου παρόντος Ν.Π.Δ.Δ. η 
περιουσία του περιέρχεται στο Δήμο Μυτιλήνης (άρθρο 
201 του 410/95 Π.Δ). 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Μυτιλή¬ 
νης, ύψους 270.000 .000 δρχ. και για το έτος 2001 και για 
τα επόμενα έτη, η οποία δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 23 Απριλίου 2001 

Η Γ ενική Γ ραμματέας κ.α.α. 

Ο Γ ενικός Διευθυντής 
ΠΑΝΑΓΙΩΤΗΣ ΣΕΡΑΪΔΗΣ 
-♦- 

Αριθμ. 3534 (8) 

Σύσταση Νομικού Προσώπου στο Δήμο Μυτιλήνης με την 
επωνυμία «ΧΩΡΟΙ ΑΘΛΗΣΗΣ ΔΗΜΟΥ ΜΥΤΙΛΗΝΗΣ» 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξειςτου άρθρου 14τουΝ. 2880/30.1.2001 με 
τις οποίες προστίθεται στο άρθρο 26 του Π.Δ. 410/1995 
το άρθρο 26Α, σύμφωνα με το οποίο από 30.1.2001 υπά¬ 
γονται στην εποπτεία των δήμων στη διοικητική περιφέ¬ 
ρεια των οποίων λειτουργούν τα νομικά πρόσωπα τα 
οποία έχουν χαρακτηριστεί με την υπ'αριθμ. ΣΤ. οικ. 
19750/7.9.1998 κοινή Απόφαση των Υπουργών Εσωτερι¬ 
κών Δημόσιας Διοίκησης και Αποκέντρωσης, Οικονομι¬ 
κών και Πολιτισμού ως δημοτικής σημασίας και λειτουρ¬ 
γούν εφεξής ως Δημοτικά και Κοινοτικά νομικά πρόσωπα 
του άρθρου 203του Π.Δ. 410/95. 

2. Τις διατάξεις του άρθρου 203 του Π.Δ. 410/1995 «Κω¬ 
δικοποίηση σε ενιαίο κείμενο Νόμου με τίτλο ΔΗΜΟΤΙ¬ 
ΚΟΣ και ΚΟΙΝΟΤΙΚΟΣ ΚΩΔΙΚΑΣ των ισχυουσών διατάξε¬ 
ων του Δ.Κ.Κ. όπως τροποποιήθηκε και συμπληρώθηκε. 

3. Την αριθμ. 207/26.3.2001 απόφαση του Δημοτικού 
Συμβουλίου Μυτιλήνης με την οποία συστήνεται δημοτι¬ 
κό νομικό πρόσωπο με τη επωνυμία «ΧΩΡΟΙ ΑΘΛΗΣΗΣ 
ΔΗΜΟΥ ΜΥΤΙΛΗΝΗΣ», 

4. Το άρθρο 1 του Ν. 2503/97, αποφασίζουμε: 

1. Συνιστάται στο Δήμο Μυτιλήνης Νομού Λέσβου Νο¬ 
μικό Πρόσωπο Δημοσίου Δικαίου με την επωνυμία «ΧΩ¬ 
ΡΟΙ ΑΘΛΗΣΗΣ ΔΗΜΟΥ ΜΥΤΙΛΗΝΗΣ». 

2. -ΣΚΟΠΟΣ 

Σκοπός του νομικού προσώπου είναι: 

(α) Η προαγωγή, η ανάπτυξη, καθώς και η διάδοση της 
ιδέας όλωντων μορφώντου αθλητισμού, μακριά από φα¬ 
νατισμούς, ανταγωνισμούς και κερδοσκοπικούς στόχους 
και σκοπούς. 

(β) Η παροχή δυνατότητας άθλησης όλων γενικά των 
δημοτών και κατοίκων του διευρυμένου Δήμου και ιδιαί¬ 
τερα των νέων (εφήβων και παιδιών). 

(γ) Η ανάδειξη των σωματικών και αθλητικών ικανοτή¬ 
των αυτών. 

(δ) Η κάλυψη των αυξημένων αναγκών άθλησης και γύ¬ 
μνασης. 

(ε) Η ανάπτυξη του μαζικού αθλητισμού. 

(στ) Η οργάνωση αθλητικών εκδηλώσεων. 

(ζ) Η συντήρηση και η σωστή λειτουργία των αθλητικών 
χώρων και εγκαταστάσεων και 
(η) Η δημιουργία, ίδρυση και λειτουργία νέων αθλητι¬ 
κών χώρων και εγκαταστάσεων. 

3.-ΠΕΡΙΟΥΣΙΑ 

Με βάση τα οριζόμενα των παρ. 1 και 2 του άρθρου 26α 
του Νόμου 2880/2001 για την εκπλήρωση των παραπάνω 
σκοπών παραχωρείται στο Ν.Π.Δ.Δ. η κυριότητα και δια¬ 
τίθενται σ’ αυτό για χρήση οι υπάρχοντες αθλητικοί χώροι 
των: 

1. Δημοτικού (πρώην Εθνικού) Σταδίου Μυτιλήνης 

2. Δημοτικού (πρώην Εθνικού) Κολυμβητηρίου Μυτιλή¬ 
νης και 

3. Δημοτικού (πρώην Εθνικού) Κλειστού Γυμναστηρίου 
Νεάπολης Μυτιλήνης 

Οι ανωτέρω αθλητικοί χώροι, από την δημοσίευση της 
παρούσας στο ΦΕΚ (δηλαδή απάτην σύσταση του ανωτέ¬ 
ρω Ν.Π.Δ.Δ.) υπάγονται κατά κυριότητα, νομή, εκμετάλ¬ 
λευση και εποπτεία στο Ν.Π.Δ.Δ. του Δήμου Μυτιλήνης. 

Με βάση τα οριζόμενα της παραγρ.2 του άρθρου 26α 
του Νόμου 2880/2001 μεταβιβάζεται στο παρόν Ν.Π.Δ.Δ. 
χωρίς αντάλλαγμα, με την επιφύλαξη των περί κληρονο¬ 
μιών, κληροδοσιών και δωρεών διατάξεων, η κυριότητα 
και κάθε άλλο εμπράγματο δικαίωμα του Δημοσίου, επί 
των κινητών και ακινήτωντων ανωτέρω αθλητικών χώρων, 
καθώς και όσων μελλοντικά θα συμπεριληφθούν σ'αυτό, 
τα οποία χρησιμοποιούνται για την εκπλήρωση των στο 
άρθρο (2) αναφερόμενων σκοπών. 

(Ανάλογα εφαρμόζονται οι διατάξεις της παρ. 2 του άρ¬ 
θρου 26α του Νόμου 2880/2001, σύμφωνα με τις οποίες 
μέχρι 30.7.2001 τοΔ.Σ.του Ν.Π.Δ.Δ. διενεργεί απογραφή 
όλων γενικά των κινητών και ακινήτων των παραπάνω 
γραμμένων-αναφερομένων αθλητικών χώρων και εγκα¬ 
ταστάσεων αυτών. Η έκθεση απογραφής εγκρίνεται με 
πράξη του Γεν. Γραμματέα της Περιφ. Βορ. Αιγαίου και 
αντίγραφο αυτής καταχωρείται ατελώς στα βιβλία μετα¬ 
γραφών του υποθηκοφυλακείου Μυτιλήνης). 

4. -ΠΟΡΟΙ 

Πόροι του Νομικού αυτού Προσώπου είναι: 
α) Τα έσοδα από την εκμετάλλευση της ακινήτου και κι¬ 
νητής περιουσίας των κτιρίων, των γηπέδων και των αθλη¬ 
τικών εγκαταστάσεων. 

β) Το εκάστοτε νομοθετικά ισχύον ποσοστό πάνω στις 
εισπράξεις των πάσης φύσης τελουμένων αθλητικών 
αγώνων, επιδείξεων και εκδηλώσεων το οποίο σήμερα 
ανέρχεται σε (15%). 

γ) Η επιχορήγηση από πιστώσεις του άρθρου 25 του Ν. 
1828/1989 του προϋπολογισμού του Υπ. Εσωτερικών, 
Δημόσιας Διοίκησης και Αποκέντρωσης. 

δ) Η επιχορήγηση από πιστώσεις της Γ ενικής Γ ραμμα- 
τείας Αθλητισμού του Υπουργ. Πολιτισμού 
ε) Η επιχορήγηση του Δήμου Μυτιλήνης, το ύψος της 
οποίας δεν μπορεί να προσδιοριστεί. 

στ) Τα προϊόντα από τυχόν εκποίηση κινητής ή ακινήτου 
περιουσίας. 

ζ) Οι δωρεές, εισφορές και τα εισοδήματα από τυχόν 
κληροδοτήματα και κληρονομιές και 
η) Κάθε άλλη νόμιμη παροχή προερχόμενη από κάθε 
άλλη πηγή. 

5. -ΔΙΟΙΚΗΣΗ 

Το προαναφερόμενο Νομικό Πρόσωπο Δημοσίου Δικαί¬ 
ου με το όνομα «ΧΩΡΟΙ ΑΘΛΗΣΗΣ ΔΗΜΟΥ ΜΥΤΙΛΗΝΗΣ» 


διοικείται από εννεαμελές (9 μελές) Διοικητικό Συμβού¬ 
λιο, που ορίζεται μαζί μετους νόμιμους αναπληρωτές από 
το Δημοτικό Συμβούλιο του Δήμου Μυτιλήνης (παρ. 3 άρ¬ 
θρου 198 του 410/95 Π.Δ/τος) και αποτελείται από τους: 

α) Τον εκάστοτε Δήμαρχο Μυτιλήνης ως Πρόεδρο ή άλ¬ 
λο μέλος αιρετό ή μη που ορίζεται από το Δημοτικό Συμ¬ 
βούλιο. 

β) Από τέσσερις (4) Δημοτικούς Συμβούλους, εκ των 
οποίων ο ένας θα προέρχεται από την αντιπολίτευση 

γ) Από τρεις (3) Δημότες του Δήμου Μυτιλήνης που 
έχουν αποδεδειγμένα γνώσεις αλλά και εμπειρία στα 
αθλητικά θέματα και 

δ) Από ένα (1) μόνιμο υπάλληλο, εκπρόσωπο των εργα¬ 
ζομένων στους αθλητικούς χώρους. 

6. -ΘΗΤΕΙΑ 

Η θητεία του Διοικητικού Συμβουλίου και των μελών αυ¬ 
τού ξεκινά με την έναρξη της θητείας της εκάστοτε Δημο¬ 
τικής Αρχής, ακολουθεί τη Δημοτική Διοικητική περίοδο 
και λήγει με την εγκατάσταση του νέου Διοικητικού Συμ¬ 
βουλίου. Το Δ.Σ. εκλέγει από τα μέλη του τον Αντιπρόε¬ 
δρο και τον Γραμματέα αυτού. Δύναται επίσης να συστή¬ 
νει Επιτροπές ή άλλες θέσεις στις οποίες μπορεί να συμ¬ 
μετέχουν και ιδιώτες εθελοντές που δεν είναι μέλη του με 
σκοπό την καλύτερη επιδίωξη του σκοπού του παρόντος 
Ν.Π.Δ.Δ. 

7. ΕΚΠΡΟΣΩΠΗΣΗ 

Το Νομικό αυτό Πρόσωπο Δημοσίου Δικαίου εκπροσω¬ 
πείται στα Δικαστήρια και σε κάθε άλλη Δημόσια Αρχή 
από τον Πρόεδρο του Διοικητικού Συμβουλίου και σε πε¬ 
ρίπτωση απουσίας ή κωλύματος αυτού από τον Αντιπρό¬ 
εδρό του. 

8. Ο.Ε.Υ. και ΚΑΝΟΝΙΣΜΟΣ ΛΕΙΤΟΥΡΓΙΑΣ 

Μετά την σύσταση του Ν.Π.Δ.Δ. και τη δημοσίευσή του 
στην Εφημερίδα της Κυβερνήσεως, θα ψηφιστεί, με βάση 
τα οριζόμενα της παραγράφου 3 του άρθρου 26α του 
Ν.2880/2001 και των διατάξεων του άρθρου 198 (παρ. 3) 
του 410/95 Π.Δ/τος και μέχρι 30.7.2001 ο Οργανισμός 
Εσωτερικής Υπηρεσίας (Ο.Ε.Υ.) του νέου αυτού Ν.Π.Δ.Δ. 

Με βάση τα οριζόμενα της παραγρ.5 του Ν. 2880/2001 
και της παραγ.3 του άρθρου 198 του Π.Δ. 410/1995 με 
απόφαση του Δημοτικού Συμβουλίου, που εγκρίνεται με 
όμοια του Γεν. Γραμματέα της Περιφέρειας Βορ. Αιγαίου, 
θα ψηφιστεί ο κανονισμός Λειτουργίας του Ν.Π.Δ.Δ. 

Μέχρι την σύνταξη αυτού του νέου κανονισμού το Νομι¬ 
κό αυτό Πρόσωπο Δημοσίου Δικαίου θα εξακολουθήσει να 
λειτουργεί σύμφωνα μετους υφιστάμενους κανονισμούς. 

Από τις διατάξεις της απόφασης αυτής προκαλείται δα¬ 
πάνη συνολικού ύψους 210.000.000 δρχ. σε βάρος του 
προϋπολογισμού του Δήμου Μυτιλήνης του οικον.έτους 
2001, και για τα επόμενα έτη η οποία όμως δεν μπορεί να 
προσδιοριστεί. 

Σε περίπτωση κατάργησης του παρόντος Ν.Π.Δ.Δ. η πε¬ 
ριουσία αυτού με βάση τα ειδικά οριζόμενα του άρθρου 
201 του 410/95 Π.Δ/τος, περιέρχεται αυτόματα και αυτο¬ 
δίκαια στο Δήμο Μυτιλήνης. 

Η συστατική αυτή απόφαση να δημοσιευθεί στην Εφη¬ 
μερίδα της Κυβερνήσεως. 

Μυτιλήνη, 23 Απριλίου 2001 

Η Γενική Γραμματέας κ.α.α. 

Ο Γ ενικός Διευθυντής 
ΠΑΝΑΓΙΩΤΗΣ ΣΕΡΑΪΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




